Coesion

La fòrsa con la qual molécole dl'istess tipo as tiro a l'é dita coesion.

Ant un sòlid le fòrse ëd coesion a son grande, përchè le molécole a son motobin davzin-e.
Si ël sòlid a l'é s-ciapà, a l'é malfé possé le molécole davzin a basta përchè coste fòrse a torno a esse grande.
Cand che na sbara ëd fer a l'é rota, ij tòch a peulo compon-se për da bin, ma sensa ch'a-i sia coesion.
Doe plance ordinarie ëd véder o d'assel butà tacà a mostro pòca coesion, përchè as toco mach an pòchi pont, ma a l'é possìbil sulié coste surfasse a basta për che, an butandje a contat, le fòrse ëd coesion a dvento motobin grande.

Categorìa:Fìsica